
DE FLORA MARINA BALEARICA 1 


J. J. PERICASO 


RESUMEN. Se citan, por primera vez, 19 algas marinas en la isla de Mallorca —6 Clorofí- 
ceas, 3 Feofíceas y 10 Rodofíceas- 11 de las cuales son novedades para la flora ficológica de 
Baleares. 


SUMMARY. Nineteen benthic marine algae -6 Chlorophyceae, 3 Phaeophyceae and 10 
Rhodophyceae- are quoted for the first time to the flora of Mallorca, eleven of which are 
new for the Balearic Islands. 


INTRODUCCIÓ 


La present nota dona compta d'una sèrie de novetats ficològiques per Pilla 
de Mallorca, així com d'algunes adicions al catàleg d'algues bentòniques mari- 
nes de Balears. i 

Es fa un breu comentari sobre la morfología dels exemplars recollits i, en 
alguns casos, s'indica la seva ecología. 

S'inclouen les coordenades UTM de les localitats mostretjades. 


ESPÈCIES 


CLOROFÍCIES 


Gayralia oxysperma (Kútz.) Vinogr. 
Atribuim a aquesta espècie uns exemplars recollits prop de la desemboca- 
dura del Torrent de Sant Miquel a l'Albufera d'Alcudia (EE 113040). Els 

exemplars esmentats es presenten en forma de làmines monoestromàtiques fit- 
xades per cèl-lules, riçoidals. A la zona mitjana del tal-lus, les cèl-lules, poligo- 
nals, presenten 1-2 pirenoids i el lumen cel-lular considerablement disminuit en 
favor d'una forta gelificaçió de les membranes, característica que indica Bu- 
DING (1968) per les poblacions en aigues de més salinitat. 

No citada anteriorment a Balears. 


Valonia macrophysa Kútz. 


Citada anteriorment per Dao (1957) de la Badia de Sant Antoni a Eivissa. 
L'hem recollida aprop de Cala Ratjada (ED40) per arrossagament. 


Acetabularia parvula Solms-Laubach. 

Malgrat que sols havia estat assenyalada a Eivissa (Dao, 1957) es bastant 
comú a Balears. L'hem recollida a diversos indrets de la Badia de Palma du- 
rant els mesos d'estiu, 


Bryopsis corymbosa J. Ag. 

Els exemplars foren recollits entre Jania rubens (L.) Lamour, i Dilophus 
fasciola (Roth). Howe a Cala Mesquida (ED3799) i concorden amb la descrip- 
ció que HameL (1930) dóna per aquesta especie. 


Codium fragile (sur.) Hariot ssp. tomentosoides (Van Goor) Silva 

Hem localitzat váries poblacions d'aquesta Codíacia a la Badia de Palma: 
Es Carnatje (DD 7477), Es Molinar (DD 7378) i Paguera (DD 5477). No cita- 
da anteriorment a Balears, cal dir que possiblement les antigues citacions de 
C. tomentosum (Huds.) Stack., haurien d'atribuir-se a aquesta espècie o bé al 
C. vermilara (Olivi) Delle Chiaje com apunten RIBERA, GOMEZ y SEOANE-CAM- 
BA (1982). 


Codium corallioides (Kiitz.) Silva 

Hem recollit dos exemplars d'aquesta espècie a la Cala de Portals Vells a 
l'herbei de Posidonia oceanica (L.) Del., i que suposam foren transportats des 
de nivells més profonds. La presència constant de filament pre-utricular (DE- 
LEPHINE, 1959) ens ha permès d'atribuir aquests exemplars al C. corallioides 
(Kiitz) Silva, no assenyalat fins ara a les Balears, malgrat que la seva morfolo- 
gía externa els fes atribuibles en principi al C. effusum (Rafinesque) Delle 
Chiaje. 
FEOFÍCIES 


Petalonia fascia (Múller) Runtze 
No citada fins ara a les Illes, l'hem localitzada a la Badia de Palma (DD 
7378 i DD 7477) desenvolupada sobretot a la tardor i a l'hivern. 

Hydroclathrus clathratus (Bory) Howe 

Exemplars esferoidals i buits interiorment, que es van deformant fins a 
aparèixer densament perforats. En un tall transversal del tal-lus, les cèl-lules 
del parenquima central mesuren 150-237u x 150-250u, mentre que les corticals 
presenten un diàmetre que oscilla entre 75u i 125y. 

Recollida al Coll d'en Rebassa (DD 7477), a 15 cm de fondària a aigúes 
molt encalmades (21-02-84). l 


Sporochnus pedunculatus (Hudson) C. Ag. 

Citada anteriorment a Menorca per RODRIGUEZ (1889), SEOANE-CAMBA 
(1969) i RIBERA (1983), i a Eivissa per BELLON (1921). L'hem recollida abun- , 
dantment prop de Cala Ratjada per arrossagament. 


RODOFÍCIES 


Bangia fuscopurpurea (Dillwyn) Lyngbye 

Hem localitzat poblacions aillades d'aquesta espècie a Illetes (DD 6576), 
Cala Gamba (DD 7477) i Es Molinar (DD 7279). 

No citada anteriorment à Balears. 


Gymnogongrus griffthsiae (Turn.) Mart. 

Hem trobat poblacions d'aquesta espècie a Cala Gamba (DD 7477) i Es 
Port d'Es Canonge (DD 6356). En ambdues estacions l'hem localitzada sobre 
plataformes horitzontals, a uns 10 cm de fondària, que suporten sovint l'acu- 
mulació de restes orgànics. Cal assenyalar la presència de carpotetraspores a 
tots els mesos en què l'hem recolectada —d'abril a agost-. No citada anterior- 
ment a Balears. 


Chylociadia reflexa (Chauvin) Lenormand in Desmazier 

Trobada a Cala Gamba (DD 7477) en les mateixes condicions assenyala- 
des per Gymnogongrus griffthsiae (Turn.) Mart. 

Citada per RoDrIGUEZ (1889) a Menorca. 


Hildenbrandia prototypus Nardo 

No citada anteriorment a Balears, l'hem recolectada a fisures del suprali- 
toral en diversos indrets de la costa d'Es Carnatje (DD 7477) Hem observat 
tetraspores irregularment dividides, típiques de l'espècie (DENIZOT, 1968) als 
mesos de maig i juny. 


Cruoriella armorica Crouan l 
Molt abundant a Cala Gamba i. Es Carnatje (DD 7477). Forma costres 

orbiculars o be làmines continues fortament adherides a petites pedres i clos-. 
ques de mol-luscs entre els 20 i 50 cm de fondària.. 
No citada anteriorment a Balears. 


Aeodes marginata (Roussel) Schmitz. 

Citada a Menorca per RODRIGUEZ (1889), SEOANE-CAMBA (1969) i RIBERA 
(1983). L'hem recollida (10-04-84) per arrossagament al Nord de Cala Ratjada 
(ED 40). 


Alsidium corallinum C. Ag. 

Citada a Menorca per RODRIGUEZ (1889) i SEOANE-CAMBRA (1969) i a 
Eivissa per Dao (1957). L'hem recolectada a n'Es Carnatje (DD 7477) a 30 
cm de fondària en aigúes molt encalmades i suportant una intensa deposició de 
restes de Posidonia i altres deixalles. 


Laurencia pelagosae (Schiffner) Ercegovic 

Al nord de Cala Ratjada (ED 40), recollida per arrossagament (10-04-84) 
vers els 40 m de fondària. 

Citada anteriorment a Menorca per RIBERA i GOMEZ (1982). 


Lophosiphonia subadunca (Kútz.) Falk. 

L'hem trobada a l'Albufera d'Alcudia molt abundantment durant els me- 
sos d'estiu on hem registrat una Clorinitat de 11,39 g CV i una Alcalinitat de 
3,64 meqg/. iS 

No citada anteriorment a Balears. 


Spermothamnion flabellatum Born. 

Exemplars epífits sobre Codium fragile (Sur.) Hariot., a les poblacions 
d'Es Carnatje (DD 7477). 

Citada a Menorca per RODRIGUEZ (1889). 


AGRAIMENTS 


Agraim a M. A. Ribera i A. Gómez l'ajut rebut en la realització d'aques- 
ta nota. 

